CELEX: 32021D1312
Language: fi
Date: 2021-07-19 00:00:00
Title: Neuvoston päätös (EU) 2021/1312, annettu 19 päivänä heinäkuuta 2021, luvan antamisesta aloittaa neuvottelut Euroopan unionin ja Kansainvälisen rikospoliisijärjestön (ICPO – INTERPOL) välisestä yhteistyösopimuksesta

10.8.2021   
               
               
                  FI
               
               
                  Euroopan unionin virallinen lehti
               
               
                  L 287/2
               
            
         NEUVOSTON PÄÄTÖS (EU) 2021/1312,
         annettu 19 päivänä heinäkuuta 2021,
         luvan antamisesta aloittaa neuvottelut Euroopan unionin ja Kansainvälisen rikospoliisijärjestön (ICPO – INTERPOL) välisestä yhteistyösopimuksesta
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 16 artiklan 2 kohdan, 82 artiklan 1 kohdan ja 87 artiklan 2 kohdan yhdessä sen 218 artiklan 3 ja 4 kohdan kanssa,
         ottaa huomioon Euroopan komission suosituksen,
         sekä katsoo seuraavaa:
         
                     (1)
                  
                  
                     Olisi aloitettava neuvottelut unionin ja kansainvälisen rikospoliisijärjestön, jäljempänä ’Interpol’, välisen yhteistyösopimuksen, jäljempänä ’sopimus’, tekemiseksi. Sopimuksella on tarkoitus säännellä unionin ja Interpolin välistä yhteistyötä lainvalvonnan alalla, oikeudellista yhteistyötä rikosasioissa ja yhteistyötä rajavalvonnan alalla (osana rajaturvallisuutta).
                  
               
                     (2)
                  
                  
                     Sopimuksessa olisi määrättävä tarvittavista suojatoimista ja takeista, jotta jäsenvaltiot ja unionin virastot voivat saada valvotun pääsyn Interpolin varastettujen ja kadonneiden matkustusasiakirjojen tietokantaan, jäljempänä ’SLTD-tietokanta’, ja ilmoituksiin liittyvien matkustusasiakirjojen tietokantaan, jäljempänä ’TDAWN-tietokanta’, eurooppalaisen hakuportaalin, jäljempänä ’ESP’, kautta, siinä määrin kuin se on tarpeellista tehtäviensä suorittamiseen ja käyttöoikeuksiensa mukaisesti.
                  
               
                     (3)
                  
                  
                     Euroopan parlamentin ja neuvoston asetuksen (EU) 2019/818 (1) 9 artiklan 5 kohdassa säädetään, että kyselyt Interpolin tietokannoista on toteutettava niin, että Interpolin kuulutuksen omistajalle ei paljasteta mitään tietoja.
                  
               
                     (4)
                  
                  
                     Sopimuksella olisi säänneltävä Euroopan parlamentin ja neuvoston asetuksella (EU) 2016/794 (2) perustetun Euroopan unionin lainvalvontayhteistyöviraston, jäljempänä ’Europol’, ja Interpolin välistä yhteistyötä, ottaen huomioon terrorismin sekä vakavan rajatylittävän ja kansainvälisen järjestäytyneen rikollisuuden torjunnan viimeaikaisen kehityksen sekä tämän päivän operatiiviset tarpeet ja Europolin toimeksiannon.
                  
               
                     (5)
                  
                  
                     Sopimuksella olisi helpotettava neuvoston asetuksella (EU) 2017/1939 (3) perustetun Euroopan syyttäjänviraston, jäljempänä ’EPPO’, ja Interpolin välisen yhteistyön aloittamista ja sääntelyä.
                  
               
                     (6)
                  
                  
                     Sopimuksen olisi muodostettava oikeusperusta pääsyn antamiselle Europolille, Euroopan parlamentin ja neuvoston asetuksella (EU) 2018/1727 (4) perustetulle Euroopan unionin rikosoikeudellisen yhteistyön virastolle, jäljempänä ’Eurojust’, ja EPPOlle asiaankuuluviin Interpolin tietokantoihin tehtäviensä suorittamiseksi.
                  
               
                     (7)
                  
                  
                     Sopimuksen olisi muodostettava oikeusperusta, jonka nojalla Eurojust ja EPPO saavat vaihtaa operatiivisia tietoja Interpolin kanssa.
                  
               
                     (8)
                  
                  
                     Asetuksen (EU) 2016/794 23 artiklan 1, 2 ja 5 kohdassa säädetään henkilötietojen vaihdosta Europolin ja kansainvälisten järjestöjen välillä siltä osin kuin se on tarpeen kyseisen asetuksen 4 artiklassa määriteltyjen Europolin tehtävien suorittamiseksi.
                  
               
                     (9)
                  
                  
                     Asetuksen (EU) 2017/1939 80, 99 ja 104 artiklassa säädetään erityisesti EPPOn ja sen kumppaneiden välisistä suhteista ja säädetään EPPOn ja kansainvälisten järjestöjen välisestä tietojenvaihdosta.
                  
               
                     (10)
                  
                  
                     Ottaen huomioon asetuksen (EU) 2016/794 johdanto-osan 33 kappaleessa ja asetuksen (EU) 2018/1727 johdanto-osan 46 kappaleessa esitetyt tiedot, on aiheellista vahvistaa Europolin ja Interpolin sekä Eurojustin ja Interpolin välistä yhteistyötä edistämällä tehokasta henkilötietojen vaihtoa.
                  
               
                     (11)
                  
                  
                     Asetuksen (EU) 2018/1727 47 artiklan 1, 5 ja 6 kohdassa sekä 52 ja 56 artiklassa säädetään Eurojustin ja sen kumppaneiden välisistä suhteista ja säädetään Eurojustin ja kansainvälisten järjestöjen henkilötietojen vaihdosta.
                  
               
                     (12)
                  
                  
                     Euroopan parlamentin ja neuvoston asetuksella (EU) 2018/1726 (5) perustetun vapauden, turvallisuuden ja oikeuden alueen laaja-alaisten tietojärjestelmien operatiivisesta hallinnoinnista vastaavan Euroopan unionin viraston (eu-LISA) olisi tuettava Interpolin tietokantoihin pääsyn teknistä toteutusta Euroopan parlamentin ja neuvoston asetusten (EY) N:o 767/2008 (6), (EU) 2018/1240 (7) ja (EU) 2019/817 (8) yhteydessä asetuksen (EU) 2018/1726 mukaisesti.
                  
               
                     (13)
                  
                  
                     Ottaen huomioon asetuksen (EU) 2017/1939 johdanto-osan 96 kappaleessa esitetyt tiedot on aiheellista vahvistaa unionin ja Interpolin välistä yhteistyötä edistämällä tehokasta henkilötietojen vaihtoa.
                  
               
                     (14)
                  
                  
                     Euroopan parlamentin ja neuvoston asetuksen (EU) 2018/1725 (9) 94 artiklassa vahvistetaan edellytykset operatiivisten henkilötietojen siirtämiselle kansainvälisille järjestöille.
                  
               
                     (15)
                  
                  
                     Sopimuksen olisi oltava kaikilta osin Euroopan parlamentin ja neuvoston asetuksessa (EU) 2016/679 (10), asetuksessa (EU) 2018/1725 ja Euroopan parlamentin ja neuvoston direktiivissä (EU) 2016/680 (11) vahvistettujen tietosuojaa koskevien säännösten mukainen.
                  
               
                     (16)
                  
                  
                     Sopimuksessa olisi kunnioitettava kaikilta osin perusoikeuksia ja noudatettava Euroopan unionin perusoikeuskirjassa, jäljempänä ’perusoikeuskirja’, tunnustettuja periaatteita, erityisesti perusoikeuskirjan 7 artiklassa tunnustettua oikeutta nauttia yksityis- ja perhe-elämän kunnioitusta, perusoikeuskirjan 8 artiklassa tunnustettua oikeutta henkilötietojen suojaan ja perusoikeuskirjan 47 artiklassa tunnustettua oikeutta tehokkaisiin oikeussuojakeinoihin ja puolueettomaan tuomioistuimeen. Sopimusta olisi sovellettava kaikkien perusoikeuskirjassa vahvistettujen oikeuksien ja periaatteiden mukaisesti.
                  
               
                     (17)
                  
                  
                     Sopimus ei saisi vaikuttaa jäsenvaltioiden oikeuksiin ja velvollisuuksiin niiden sopimuksen soveltamisalan ulkopuolelle jäävissä suhteissa Interpoliin.
                  
               
                     (18)
                  
                  
                     Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyssä, Tanskan asemasta tehdyssä pöytäkirjassa N:o 22 olevien 1, 2 ja 2 a artiklan mukaisesti Tanska ei osallistu tämän päätöksen hyväksymiseen, päätös ei sido Tanskaa eikä sitä sovelleta Tanskaan.
                  
               
                     (19)
                  
                  
                     Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyssä, Yhdistyneen kuningaskunnan ja Irlannin asemasta vapauden, turvallisuuden ja oikeuden alueen osalta tehdyssä pöytäkirjassa N:o 21 olevien 1 ja 2 artiklan mukaisesti Irlanti ei osallistu tämän päätöksen hyväksymiseen, päätös ei sido Irlantia eikä sitä sovelleta Irlantiin, sanotun kuitenkaan rajoittamatta mainitun pöytäkirjan 4 artiklan soveltamista.
                  
               
                     (20)
                  
                  
                     Euroopan tietosuojavaltuutettua on kuultu asetuksen (EU) 2018/1725 41 artiklan 2 kohdan mukaisesti ja hän on antanut lausunnon 25 päivänä toukokuuta 2021 (12),
                  
               ON HYVÄKSYNYT TÄMÄN PÄÄTÖKSEN:
         
            1 artikla
            
               1.   Komissiolle annetaan lupa aloittaa neuvottelut Euroopan unionin puolesta Euroopan unionin ja Kansainvälisen rikospoliisijärjestön (ICPO – INTERPOL) välisen yhteistyösopimuksen tekemiseksi.
            
            
               2.   Neuvottelut käydään neuvoston antamien ja tämän päätöksen lisäyksessä olevien neuvotteluohjeiden pohjalta.
            
         
         
            2 artikla
            Komissio nimetään unionin neuvottelijaksi.
         
         
            3 artikla
            Neuvottelut käydään tietojenvaihtoa oikeus- ja sisäasioiden alalla käsittelevää työryhmää (IXIM) kuullen, jollei neuvoston komissiolle myöhemmin antamasta ohjeistuksesta muuta johdu.
            Komissio raportoi neuvostolle neuvottelujen kulusta ja tuloksista sekä säännöllisin väliajoin että neuvoston pyynnöstä. Komissio toimittaa tarvittaessa tai neuvoston pyynnöstä kirjallisen raportin.
         
         
            4 artikla
            Tämä päätös on osoitettu komissiolle.
         
         
            Tehty Brysselissä 19 päivänä heinäkuuta 2021.
            
               
                  Neuvoston puolesta
               
               
                  Puheenjohtaja
               
               J. PODGORŠEK
            
         
         
            (1)  Euroopan parlamentin ja neuvoston asetus (EU) 2019/818, annettu 20 päivänä toukokuuta 2019, kehyksen vahvistamisesta poliisiyhteistyötä ja oikeudellista yhteistyötä sekä turvapaikka- ja muuttoliikeasioita koskevien EU:n tietojärjestelmien yhteentoimivuudelle ja asetusten (EU) 2018/1726, (EU) 2018/1862 ja (EU) 2019/816 muuttamisesta (EUVL L 135, 22.5.2019, s. 85).
         
            (2)  Euroopan parlamentin ja neuvoston asetus (EU) 2016/794, annettu 11 päivänä toukokuuta 2016, Euroopan unionin lainvalvontayhteistyövirastosta (Europol) sekä neuvoston päätösten 2009/371/YOS, 2009/934/YOS, 2009/935/YOS, 2009/936/YOS ja 2009/968/YOS korvaamisesta ja kumoamisesta (EUVL L 135, 24.5.2016, s. 53).
         
            (3)  Neuvoston asetus (EU) 2017/1939, annettu 12 päivänä lokakuuta 2017, tiiviimmän yhteistyön toteuttamisesta Euroopan syyttäjänviraston (EPPO) perustamisessa (EUVL L 283, 31.10.2017, s. 1).
         
            (4)  Euroopan parlamentin ja neuvoston asetus (EU) 2018/1727, annettu 14 päivänä marraskuuta 2018, Euroopan unionin rikosoikeudellisen yhteistyön virastosta (Eurojust) ja neuvoston päätöksen 2002/187/YOS korvaamisesta ja kumoamisesta (EUVL L 295, 21.11.2018, s. 138).
         
            (5)  Euroopan parlamentin ja neuvoston asetus (EU) 2018/1726, annettu 14 päivänä marraskuuta 2018, vapauden, turvallisuuden ja oikeuden alueen laaja-alaisten tietojärjestelmien operatiivisesta hallinnoinnista vastaavasta Euroopan unionin virastosta (eu-LISA) sekä asetuksen (EY) N:o 1987/2006 ja neuvoston päätöksen 2007/533/YOS muuttamisesta ja asetuksen (EU) N:o 1077/2011 kumoamisesta (EUVL L 295, 21.11.2018, s. 99).
         
            (6)  Euroopan parlamentin ja neuvoston asetus (EY) N:o 767/2008, annettu 9 päivänä heinäkuuta 2008, viisumitietojärjestelmästä (VIS) ja lyhytaikaista oleskelua varten myönnettäviä viisumeja koskevasta jäsenvaltioiden välisestä tietojenvaihdosta (VIS-asetus) (EUVL L 218, 13.8.2008, s. 60).
         
            (7)  Euroopan parlamentin ja neuvoston asetus (EU) 2018/1240, annettu 12 päivänä syyskuuta 2018, Euroopan matkustustieto- ja -lupajärjestelmän (ETIAS) perustamisesta ja asetusten (EU) N:o 1077/2011, (EU) N:o 515/2014, (EU) 2016/399, (EU) 2016/1624 ja (EU) 2017/2226 muuttamisesta (EUVL L 236, 19.9.2018, s. 1).
         
            (8)  Euroopan parlamentin ja neuvoston asetus (EU) 2019/817, annettu 20 päivänä toukokuuta 2019, kehyksen vahvistamisesta rajoja ja viisumipolitiikkaa koskevien EU:n tietojärjestelmien yhteentoimivuudelle ja Euroopan parlamentin ja neuvoston asetusten (EY) N:o 767/2008, (EU) 2016/399, (EU) 2017/2226, (EU) 2018/1240, (EU) 2018/1726 ja (EU) 2018/1861 sekä neuvoston päätösten 2004/512/EY ja 2008/633/YOS muuttamisesta (EUVL L 135, 22.5.2019, s. 27).
         
            (9)  Euroopan parlamentin ja neuvoston asetus (EU) 2018/1725, annettu 23 päivänä lokakuuta 2018, luonnollisten henkilöiden suojelusta unionin toimielinten, elinten ja laitosten suorittamassa henkilötietojen käsittelyssä ja näiden tietojen vapaasta liikkuvuudesta sekä asetuksen (EY) N:o 45/2001 ja päätöksen N:o 1247/2002/EY kumoamisesta (EUVL L 295, 21.11.2018, s. 39).
         
            (10)  Euroopan parlamentin ja neuvoston asetus (EU) 2016/679, annettu 27 päivänä huhtikuuta 2016, luonnollisten henkilöiden suojelusta henkilötietojen käsittelyssä sekä näiden tietojen vapaasta liikkuvuudesta ja direktiivin 95/46/EY kumoamisesta (yleinen tietosuoja-asetus) (EUVL L 119, 4.5.2016, s. 1).
         
            (11)  Euroopan parlamentin ja neuvoston direktiivi (EU) 2016/680, annettu 27 päivänä huhtikuuta 2016, luonnollisten henkilöiden suojelusta toimivaltaisten viranomaisten suorittamassa henkilötietojen käsittelyssä rikosten ennalta estämistä, tutkimista, paljastamista tai rikoksiin liittyviä syytetoimia tai rikosoikeudellisten seuraamusten täytäntöönpanoa varten sekä näiden tietojen vapaasta liikkuvuudesta ja neuvoston puitepäätöksen 2008/977/YOS kumoamisesta (EUVL L 119, 4.5.2016, s. 89).
         
            (12)  EUVL C 251, 28.6.2021, s. 7.